  Виталий Пронин "Арганчи" ансамбльПичи Пурга ёросысь Эдэйгуртысь нылкышноослэн «Арганчи» ансамбльзылы сӥзем «Там, где играет гармонь» фильм «Арт-Изо-фест» искусствоосъя калыккуспо фестивальын вормисе потӥз. Валерий Кудинов режиссёрлэн ужез «30 минутозь кыстӥськись тужгес устоез документальной фильм» номинациын вормиз. Со ик шедиз киноос пӧлы, кудъёсызлы шуд усиз усьтыны арлы быдэ сӥзьыл радъяськись фестивалез.«Известия Удмуртской Республики» газет ивортэмъя, 5-тӥез искусствоосъя калыккуспо «Арт-Изо-фест» радъяськиз 19-тӥ-20-тӥ октябре Москваысь Джерри Рубин нимо киноклубын. Та форумлэн ужпумез - авторской но экспериментальной киноез улӟытон, киноын выль усьтонъёс лэсьтон.Фестивале пырыны котькуд мылкыд карись быгатӥз, со дунтэк вал. Со сяна, вань киноосы ляб адӟисьёс понна нимысьтыз титръёс но ляб кылӥсьёс понна кужмо куараен версиос лэсьтӥзы.Туспуктэмез: udmpravda.ru Теги: кино Москва фестиваль  